[{"text_idx": "#000003", "text": "A allai cael e-sigare\u0301ts am ddim helpu pobl sy\u2019n profi digartrefedd i roi\u2019r gorau i ysmygu?"}, {"text_idx": "#000005", "text": "Mae iechyd pobl sy\u2019n profi digartrefedd yn wael iawn o\u2019i gymharu a\u0302\u2019r rheini nad ydyn nhw\u2019n profi digartrefedd ac mae ysmygu\u2019n cyfrannu\u2019n sylweddol at hyn. Ysmygu hefyd yw prif achos marwolaeth gynamserol y grw\u0302p hwn. Mae cyfran fawr o\u2019r rhai sy\u2019n profi digartrefedd am roi\u2019r gorau iddi ac wedi gwneud ymdrechion yn y gorffennol, ond yn aml nid yw\u2019r rhain yn cael cymorth ac felly\u2019n aflwyddiannus."}, {"text_idx": "#000006", "text": "Mae diffyg tystiolaeth yn bodoli am yr hyn sy\u2019n gweithio i helpu pobl sy\u2019n profi digartrefedd i roi\u2019r gorau i ysmygu. Gallen nhw elwa o gymorth gan wasanaethau rhoi\u2019r gorau i ysmygu y GIG neu gallai gwahanol ddulliau fod yn fuddiol, fel e-sigare\u0301ts."}, {"text_idx": "#000007", "text": "E-sigare\u0301ts yw\u2019r dull mwyaf poblogaidd o roi\u2019r gorau i ysmygu ond i bobl ar incwm isel neu ddim incwm, fodd bynnag, mae pris pecyn cychwyn e-sigare\u0301ts yn uchel (~\u00a325). Gallai cyflenwi pecynnau cychwyn e-sigare\u0301ts am ddim mewn gwasanaethau i\u2019r digartref helpu i oresgyn y broblem."}, {"text_idx": "#000010", "text": "Caiff y canolfannau sy\u2019n cymryd eu rhoi naill ai yn y grw\u0302p ymyrraeth e-sigare\u0301ts neu\u2019r grw\u0302p ymyrraeth gofal arferol lle caiff cyfranogwyr becyn cychwyn e-sigare\u0301ts neu gyngor byr iawn a\u2019u cyfeirio at eu gwasanaeth rhoi\u2019r gorau i ysmygu lleol. Rydym ni\u2019n cwblhau ystod o asesiadau gyda\u2019r cyfranogwyr ar eu hysmygu a\u2019u hiechyd ar y dechrau, a 4 wythnos, 12 wythnos a 24 wythnos yn ddiweddarach."}, {"text_idx": "#000011", "text": "Caiff staff yn y canolfannau eu hyfforddi ar roi\u2019r gorau i ysmygu a sut i gefnogi\u2019r astudiaeth, gan eu bod yn rhan bwysig o\u2019r ymyriad, gan gynnwys darparu e-hylifau a chyngor byr iawn."}, {"text_idx": "#000012", "text": "Byddwn hefyd yn edrych ar sut roedd cyflenwi\u2019r ymyriad yn gweithio, a pha ran o\u2019r ymyriad arweiniodd at newid (os o gwbl) yn y cyfranogwyr o ran ysmygu a hefyd yn ystyried cost-effeithiolrwydd."}, {"text_idx": "#000020", "text": "Evaluating the effectiveness of e-cigarettes compared with usual care for smoking cessation when offered to smokers at homeless centres: Protocol for a multi-centre cluster randomised controlled trial in Great Britain."}]